- Hindi News
- National
- बच्चादानी के आपरेशन के पांच घंटे बाद महिला की मौत परिजनों ने 40 मिनट हाईवे जाम किया, बीएमओ को हटाया
बच्चादानी के आपरेशन के पांच घंटे बाद महिला की मौत परिजनों ने 40 मिनट हाईवे जाम किया, बीएमओ को हटाया
सीएमएचओ ने की कार्रवाई
तीन सदस्यीय दल 24 घंटे में करेगा जांच
भास्कर संवाददाता | शाहपुर
मेजर आपरेशन के लिए अधिकृत नहीं होने के बाद भी सामुदायिक स्वास्थ्य केंद्र में बीएमओ डॉ. संजीत अहिरवार ने गुरुवार को एक महिला की बच्चादानी का आपरेशन कर दिया। आपरेशन के बाद महिला को सांस लेने में तकलीफ होने लगी तो उसे जिला अस्पताल रैफर किया। महिला की हालत गंभीर होने पर परिजन उसे पाढर अस्पताल ले गए, जहां डॉक्टरों ने महिला को मृत घोषित कर दिया। घटना से गुस्साए परिजनों ने शुक्रवार को सामुदायिक स्वास्थ्य केंद्र में जमकर हंगामा मचाया। उसके बाद हाईवे पर शव रखकर प्रदर्शन किया। 40 मिनट तक हाईवे पर प्रदर्शन के बाद एसडीएम एमएल विजयवर्गीय, एसडीओपी एसपी दुबे तथा सीएमएचओ डॉ. प्रदीप मोजेस ने कलेक्टर के निर्देश पर तत्काल बीएमओ को हटाने तथा तीन डॉक्टरों की टीम से 24 घंटे में जांच कराने का आश्वासन दिया। इसके बाद ग्रामीणों ने धरना समाप्त किया।
आपरेशन के बाद महिला की अचानक बिगड़ी तबीयत
सिलपटी निवासी कृषक प्रकाश चौरे की प|ी अशलेखा 40 साल को अक्सर पेट में तकलीफ रहती थी। कुछ दिनों पूर्व प|ी को बीएमओ डॉ. संजीत अहिरवार को दिखाया। डॉ. अहिरवार ने प्रकाश को प|ी की बच्चादानी का आपरेशन करने की सलाह दी। इस दौरान अस्पताल में उसके कुछ टेस्ट भी किए गए। सोमवार को अशलेखा को शाहपुर अस्पताल में भर्ती किया। गुरुवार को दोपहर ढाई बजे बीएमओ ने उसका आपरेशन कर दिया। आपरेशन के कुछ समय बाद ही अशलेखा की तबीयत बिगड़ गई। उसके श्वास लेने में तकलीफ सहित अन्य समस्या होने पर उसे शाम 6.30 बजे जिला अस्पताल के लिए रैफर कर दिया। गंभीर हालत को देखते हुए परिजनों ने पाढर अस्पताल पहुंचाया, जहां चिकित्सकों ने मृत घोषित कर दिया।
सिलपटी निवासी प्रकाश चौरे की तरफ से पुलिस में दी गई सूचना के आधार पर मर्ग कायम किया है। मामले की जांच की जा रही है। राजेंद्र धुर्वे, टीआई, शाहपुर
कलेक्टर के निर्देश पर मृतिका के परिजनों को 10 हजार रुपए की आर्थिक सहायता दी गई। मामले में जांच शुरू हो गई है। एमएल विजयवर्गीय, एसडीएम, शाहपुर
जांच दल 24 घंटे में मामले का प्रतिवेदन देगा। मेजर सर्जरी के लिए एनेस्थिसिया स्पेशलिस्ट व गायनेकोलाजिस्ट जरूरी होते है। जो यहां नहीं है। यह गंभीर चूक है। बीएमओ को तत्काल प्रभाव से हटा दिया है। उनकी जगह संजय खातरकर को बीएमओ को प्रभार दिया है। डॉ. प्रदीप मोजेस सीएमएचओ, बैतूल
गंभीर चूक: नहीं हैं पर्याप्त लाइफ सपोर्टिंग सिस्टम
सामुदायिक स्वास्थ्य केंद्र की ओटी मेजर सर्जरी के लिए अधिकृत नहीं होेने के बाद भी मेजर सर्जरी करना गंभीर गलती है। ओटी में वांछित लाइफ सपोर्टिंग सिस्टम, ब्लड स्टोरेज सेंटर, आईसीयू, एनेस्थिसिया विशेषज्ञ व गायनोकोलाजिस्ट नहीं है। सभी सुविधाएं होने के बाद ही यहां आपरेशन करना चाहिए, लेकिन बीएमओ ने इसे ताक पर रख आपरेशन किया।
घटना को लेकर जिला प्रशासन सक्रिय हो गया। महिला की मौत के मामले की जांच के लिए जिला अस्पताल के सिविल सर्जन डॉ. अशोक बारंगा, डीएचओ आरके धुर्वे तथा महिला रोग विशेषज्ञ डॉ. संध्या नेमा को नियुक्त किया है। जांच टीम 24 घंटे में जांच कर रिपोर्ट देगी। मामले की गंभीरता को देखते हुए महिला का पीएम बीएचओ डॉ. आरके धुर्वे के नेतृत्व में प्रतिभा रघुवंशी व संजय खातरकर से कराया।
पति बोला: बीएमओ ने गाड़ी में बैठकर लिख दी दवाई प|ी को देखना भी उचित नहीं समझा
मेजर आपरेशन के लिए अधिकृत नहीं होने के बाद भी बीएमओ ने महिला का बच्चादानी आपरेशन तो सामुदायिक स्वास्थ्य केंद्र में कर दिया। आपरेशन के बाद भी उसे नहीं देखा। महिला के पति प्रकाश चौरे ने बताया आपरेशन के बाद जब उसकी प|ी की तबीयत बिगड़ने लगी तो दौड़कर डॉ. संजीत अहिरवाल के पास गए। इस बीच वह गाड़ी में बैठकर दूसरी जगह एलटीटी आपरेशन के लिए जाने लगे थे। अपनी प|ी की तकलीफ बताते हुए दवाई लिखने का बोला तो चलती गाड़ी में ही दवाई लिखकर बीएमओ चले गए। इस दौरान स्टाप व दूसरे डॉक्टर ने उसकी प|ी को देखा। इसके बाद शाम 6.30 बजे जब स्थिति गंभीर हो गई तो डॉ. संजय खातरकर ने जिला अस्पताल रैफर किया। मृतिका की तीन संतान है। इसमें सबसे बड़ा पुत्र 17 वर्षीय अंकुश तथा दो छोटी बहन है।
गुस्साए थे परिजन व ग्रामीण
बीएमओ की लापरवाही से महिला की मौत के बाद सिलपटी के गुस्साए ग्रामीण व परिजनों ने सुबह 9 बजे से ही अस्पताल पहुंचना शुरू कर दिया था। सुबह ग्रामीण व परिजन सबसे पहले थाने पहुंचे, जहां शिकायत की गई। इसके बाद अस्पताल में करीब एक घंटे नारेबाजी कर प्रदर्शन किया। मामले में अधिकारियों द्वारा कोई सुनवाई नहीं करने के बाद सुबह 11.30 बजे परिजनों व ग्रामीणों ने महिला का शव हाईवे पर रखकर प्रदर्शन शुरू किया। प्रदर्शन से हाईवे पर जाम की स्थिति बन गई। करीब 40 मिनट तक हाईवे पर प्रदर्शन करने के बाद एसडीएम एमएल विजयवर्गीय, एसडीओपी एसपी दुबे तथा सीएमएचओ डॉ. प्रदीप मोजेस ने कलेक्टर के निर्देश पर बीएमओ को तत्काल हटाने तथा तीन सदस्यीय डॉक्टरों की टीम से 24 घंटे में जांच कराने का आश्वासन दिया। इसके बाद ग्रामीण हाईवे से हटे और आवागमन शुरू हो सका।
गुस्साए परिजनों ने हाईवे पर महिला का शव रखकर करीब 40 मिनट तक प्रदर्शन किया।
tgl_Latn sot_Latn hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva